На основу Решења о банкротству стечајног судије Привредног суда у Сремској Митровици Ст-23/2022 које је правоснажно дана 08.03.2023. године, у складу са чланом 131., 132., 133. Закона о стечају ("Sl. glasnik RS", br. 104/2009, 99/2011 - dr. zakon, 71/2012 - odluka US, 83/2014, 113/2017, 44/2018 и 95/2018) и Националним стандардом број 5 о начину и поступку уновчења имовине стечајног дужника стечајни управник стечајног дужника:

**"ИНСЕРТ" ДОО У СТЕЧАЈУ РУМА**

**улица Индустријска 69 Рума**

**ОГЛАШАВА**

**ПРОДАЈУ СТЕЧАЈНОГ ДУЖНИКА КАО ПРАВНОГ ЛИЦА**

**Предмет продаје је стечајни дужник Инсерт доо у стечају као правно лице, са најзначајнијом имовином коју чини:**

1. **Непокретности** у својини Стечајног дужника, односно са правом коришћења:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  | | --- | --- | --- | --- | --- | --- | | **Непокретна имовина у КО Рума и КО Апатин** | | | | | | |  | | | | | | | Редни број | Катастарска парцела | Број објекта | Начин коришћења и назив | Површина m2 | Власнички удео | |  |  |  |  |  |  | | 1. | 3883/13 КО Рума | Објекти 1 и 2 | ПОСЛОВНИ КОМПЛЕКС – ПРОИЗВОДНО – МАГАЦИНСКИ ОБЈЕКТИ СА УПРАВНО – АДМИНИСТРАТИВНИМ ДЕЛОМ  1. Зграда пословних услуга – Управна зграда и производна хала  2. Зграда осталих индустријских делатности – Производна хала са галеријом  ГРАДСКО ГРАЂЕВИНСКО ЗЕМЉИШТЕ | 6.075m2 бруто  15.000 m2 | Приватна својина  1/1 | |  |  |  |  |  |  | | 2. | 727/4 КО Апатин | Објекат 1 | ПОСЛОВНИ ОБЈЕКАТ – ПРОИЗВОДНО – МАГАЦИНСКИ ОБЈЕКАТ СА КАНЦЕЛАРИЈСКИМ ДЕЛОМ  ГРАДСКО ГРАЂЕВИНСКО ЗЕМЉИШТЕ | 2.943 m2 бруто  2.096 m2 | Приватна својина  1/1  Право коришћења | |

Детаљнији опис непокретне имовине се налази у Извештају о процени вредности имовине и стечајног дужника као правног лица од 29.12.2023. године који је саставни део продајне документације

1. **Опрема, залихе и нематеријална имовина** коју чине: машине, репроматеријал, залихе, готови производи, жигови, потраживања.

Детаљан преглед ове имовине приказан је у Извештају о процени вредности имовине и стечајног дужника као правног лица од 29.12.2023. године који је саставни део продајне документације.

Почетна цена на јавном надметању износи 180.481.975,00 динара**. Депозит** за учешће на јавном надметању износи 72.192.790,00 динара**.**

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **200.000,00 динара + ПДВ**. Крајњи рок за откуп продајне документације и разгледање предмета продаје је 17.04.2024. године. Профактура се може преузети сваког радног дана a најкасније до 17.04.2024. године у периоду од 09:00 до 15:00 часова у просторијама канцеларије стечајног управника на адреси ул. Aрсенија Чарнојевића бр. 14/ 7, Сремска Митровица или путем емаил поште: јеzdicjadranka@gmail.com, уз обавезну претходну најаву на телефон 063/8555-288, 065/572-9-573.

2. уплате **депозит** на текући рачун стечајног дужника број: **200-3566490101912-31** код банке Поштанска штедионица или положе неопозиву првокласну банкарску гаранцију наплативу на први позив, најкаснијена дан одржавања продаје. Доказ о полагању депозита заједно са oбрасцем пријаве и изјавом о губитку права на враћање депозита заинтересовани купци достављају стечајном управнику најкасније на регистрацији за јавно надметање. Предуслов за уплату депозита је откуп продајне документације у року и под условима наведеном под тачком 1.

У случају да се као депозит положи првокласна банкарска гаранција, оригинал се ради провере исправности исте мора доставити стечајном управнику на увид до 18.04.2024. године, а најкасније до истека рока из претходног става на сопствену одговорност учесника о исправности банкарске гаранције. У случају да је потенцијални купац који предаје пријаву правно лице стечајном управнику се доставља и извод из регистра привредних субјеката и ОП образац, а у случају физичког лица фотокопија личне карте. У случају конзорцијума доставља се оригинал уговора о конзорцијуму и фотокопија овлашћења за заступање конзорцијума.

У случају да на јавном надметању најбољи понуђач буде купац који је депозит обезбедио банкарском гаранцијом, исти мора измирити износ депозита у року од 48 сати од дана јавног надметања, а пре потписивања купопродајног уговора, након чега ће му бити враћена гаранција;

1. потпишу изјаву о губитку права на враћање депозита. Изјава чини саставни део продајне документације.

**Јавно надметање** ће се одржати **19.04.2024. године** **у 14:00 часова** у судници бр.17 Привредног суда у Сремској Митровици, Светог Димитрија бр. 39.

**Регистрација учесника** почиње два сата пре почетка јавног надметања а завршава се 10 минута пре почетка јавног надметања, односно у периоду од 12:00 до 13:50 часова, на истој адреси**.**

Купопродајни уговор се потписуje у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Након поптисивања купопродајног уговора и уплате купопродајне цене од стране Купца, Привредни суд у Сремској Митровици ће донети Решење о извршеној продаји.

Свако лице које је стекло право на учешће у складу са условима прописаним овим огласом, губи право на поврат депозита у складу са Изјавом о губитку права на враћање депозита.

Ако проглашени Купац не потпише записник, купопродајни уговор, или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за Купца се проглашава други најбољи понуђач.

Предмет продаје се купује у виђеном стању и имовина се може разгледати након откупа продајне документације.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Стечајни управник не враћа депозит учесницима који су изгубили право на повраћај депозита.

Другом најбољем понуђачу на јавном надметању, депозит (гаранција) се враћа након потписивања купопродајног уговора са проглашеним купцем, и након измирења уговорене цене у целости.

Порези и други трошкови се додају на постигнуту купопродајну цену.

Oвлашћено лице и контакт особа: стечајни управник Зоран Стојановић, 063/8-555-288;